Çox sağ olun. Hörmətli cənab Sədr, hörmətli millət vəkilləri! Nəzərinizə təqdim olunan “Dərman vasitələri haqqında” Qanunun 16.1-ci maddəsinə edilən dəyişiklik qanunların uyğunlaşdırılması xarakteri daşıyır. Belə ki, ötən ilin oktyabrında biz “Dərman vasitələri haqqında” Qanuna dəyişiklik etdik və orada “bioloji fəallığa malik qida əlavələri” sözlərini əlavə etdik. Belə bir maddə bu qanuna da daxil edildi. Ona görə də indi təqdim olunan dəyişiklik həmin dəyişikliklə bağlıdır. “Dərman vasitələrinin reklamı” adlanan 16–1-ci maddədə “bioloji aktiv əlavə və qida əlavəsi” sözləri “bioloji fəallığa malik qida əlavəsi” sözləri ilə əvəz olunur. Xahiş edirəm, bu dəyişikliyi dəstəkləyəsiniz. Təşəkkür edirəm.